Szegedi ÓVI Bérkert Utcai Óvodája - Szegedi ÓVI
Ungváriné Gera Zsuzsanna
6726 Szeged, Bérkert u. 118.
06/62-430-337
06/20-249-0585
Hagyd annak ami,épnek,szépnek
Szeresd a fát! / Benedek Elek/
Óvodánk, Újszegeden, a kertváros szívében, a Holt Maros közelében, csendes, árnyas, esztétikus környezetben helyezkedik el. Régi építésű, de folyamatosan megújuló, két, különálló téglaépületben, három, többnyire tiszta csoporttal működik.(Ficánka, Katica, Pillangó).
Udvarunk hangulatos, tágas, változatos felületű (térköves, kavicsos, füves, fás, cserjés), amely rendkívül gazdag lehetőséget kínál gyermekeink részére a környezetszerető és környezettudatos szemlélet kialakításához, továbbá lehetőséget biztosít változatos eszközökkel a különböző mozgástevékenységekhez.
Egyéni arculatunkat tükrözi a SZMJVÖ ÖNKÖRMÁNYZAT ÓVODÁK IGAZGATÓSÁGÁNAK PEDAGÓGIAI PROGRAMJÁBAN megtalálható programrészünk, melynek címe: Szeresd a környezetet, hogy óvd a világot.
Nevelőmunkánk során kiemelt figyelmet fordítunk a gyermekek környezetükhöz fűződő pozitív viszony kialakítására.
Rendezvényeink: A hagyományos ünnepek: Szüreti mulatság, Mikulás, Karácsony, Farsang, Március 15.-ének megünneplése, Gyermeknap- Családi délután stb.
Zöld Napokat is ünneplünk: Állatok Világnapja, Víz világnapja, Föld napja: családi virágültetés stb. Egyéb programjaink: Színházi előadások látogatása és helyi szervezéssel, Zeneiskolások koncertjei, Füvészkerti, Vadasparki látogatások
Programunk céljához kapcsolódva folyamatos óvodánkban: heti rendszerességgel gyümölcsnapok, sziklakerti és balkonnövények gondozása, madáretetés, szelektív hulladékgyűjtés (papírgyűjtés ősszel és tavasszal), akváriumgondozása, kísérletezések, természetbeni vizsgálódások.
Óvodánkat segíti 1998 óta működő „ A Szegedi Bérkert Utcai Óvodáért Alapítvány”.
Szeretnénk a szülőkkel együttműködve biztosítani gyermekeink számára a boldog, felhőtlen, élményekben gazdag gyermekkort
Szegedi ÓVI Bérkert Utcai Óvodája 0